IXTISOSLAShTIRILGAN ULGURJI BAZA-KONTORALARNI SOLIQQA TORTISh TARTIBINI TAKOMILLAShTIRISh TO‘G‘RISIDA

O‘zbekiston Respublikasi Prezidentining “Ulgurji va chakana savdoni liberallashtirish hamda uni rivojlantirish uchun qulay shart-sharoit yaratish chora-tadbirlari to‘g‘risida” 2006-yil 23-fevraldagi PF-3722-sonli Farmonini ijro etish yuzasidan hamda ulgurji-xarid va tovar ayirboshlash operatsiyalarini kengaytirish, moddiy-texnika bazasini mustahkamlash va transport vositalarini sotib olish uchun ixtisoslashtirgan ulgurji baza-kontoralarining aylanma mablag‘larini shakllantirishga ko‘maklashish maqsadida:
 1. 2006-yil 1-iyundan boshlab Ulgurji savdo korxonalari uyushmasi tizimiga kiruvchi respublika Ixtisoslashtirilgan ulgurji baza-kontoralari va ularning hududiy (viloyat, viloyatlararo va tumanlararo) bazalari uch yil muddatga yalpi daromad solig‘i to‘lashdan ozod etilsin.
 3. O‘zbekiston Respublikasi Adliya vazirligi boshqa manfaatdor idoralar bilan birgalikda ikki hafta muddatda qonun hujjatlariga ushbu qarordan kelib chiqadigan o‘zgartish va qo‘shimchalar to‘g‘risida Vazirlar Mahkamasiga takliflar kiritsin.
 O‘zbekiston Respublikasi Moliya vazirligi, Davlat soliq qo‘mitasi Adliya vazirligi bilan birgalikda idoraviy normativ hujjatlarning ushbu qarorga muvofiq bo‘lishini ta’minlasin.
 4. Mazkur qarorning ijrosini nazorat qilish O‘zbekiston Respublikasi Bosh vaziri Sh.M. Mirziyoyev zimmasiga yuklansin.